Javaslat A TANÁCS RENDELETE a bizonyos textiltermékek harmadik országokból történő behozatalának közös szabályairól szóló, 1993. október 12-i 3030/93/EGK rendelet módosításáról

(előterjesztő: a Bizottság)

INDOKLÁS

E rendelet célja a 3030/93/EGK rendelet módosítása a célból, hogy a tíz új tagállam Közösségbe lépése figyelembevételével módosítsák a Vietnámi Szocialista Köztársaságból származó bizonyos textiltermékek behozatalára megállapított mennyiségi korlátozásokat.

2004. május 1-jei hatállyal a 487/2004/EK tanácsi rendelet [1] módosította az egyes textiltermékek harmadik országokból történő behozatalának közös szabályairól szóló 3030/93/EGK rendeletet [2]. Ugyanezt az eljárást alkalmazva kell most a Vietnámi Szocialista Köztársaságból származó egyes textiltermékek behozatalára megállapított mennyiségi korlátozásokat módosítani.

[1] HL L 79., 2004.3.17., 1. o.

[2] HL L 275., 1993.11.8., 1. o.

A Tanácsot felkérik a bizonyos textiltermékek harmadik országokból történő behozatalának közös szabályairól szóló 3030/93/EGK rendelet módosításáról szóló tanácsi rendelet e tervezetének jóváhagyására.

2004/0139 (ACC)

Javaslat A TANÁCS RENDELETE a bizonyos textiltermékek harmadik országokból történő behozatalának közös szabályairól szóló, 1993. október 12-i 3030/93/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára [3],

[3] HL C [...]., [...]., [...] o.

mivel:

(1) 2004. május 1-jével tíz új tagállam csatlakozott az Európai Unióhoz. A csatlakozási okmány 6. cikke (7) bekezdésében rögzíti, hogy a tíz új tagállam alkalmazni köteles a textiltermékekre vonatkozó közös kereskedelmi politikát, továbbá hogy a Közösség által a textil- és ruházati termékek behozatalára alkalmazott mennyiségi korlátozások a tíz új tagállam Közösségbe lépése figyelembevételével módosításra kerülnek.

(2) 2004. május 1-jei hatállyal a 487/2004/EK tanácsi rendelet [4] módosította a bizonyos textiltermékek harmadik országokból történő behozatalának közös szabályairól szóló 3030/93/EGK rendeletet [5]. A rendelet a tíz új tagállamba irányuló hagyományos import figyelembevételével és a 2000-től 2002-ig terjedő időszak átlagos importjának képletét az időarányosság elvét (pro rata temporis) alkalmazva módosítja a harmadik országokból a kibővült Közösségbe érkező bizonyos textiltermékek behozatalára vonatkozó mennyiségi korlátozásokat. Ugyanezt a módszert alkalmazva kell most a Vietnámi Szocialista Köztársaságból származó bizonyos textiltermékek behozatalára megállapított mennyiségi határértékeket módosítani.

[4] HL L 79., 2004.3.17., 1. o.

[5] HL L 275., 1993.11.8., 1. o.

(3) A 3030/93/EGK rendeletet ennek megfelelően módosítani kell.

(4) E rendelet esetén azért kívánatos a megjelenést követő napon történő életbelépés, mert így a gazdasági szereplők a lehető leghamarabb élvezhetik a rendelet nyújtotta előnyöket.

ELFOGADTA EZT A RENDELETET:

1. cikk

A 3030/93/EGK rendeletben a Vietnám esetén 2004-re az V. és VII. mellékletben meghatározott mennyiségi korlátozások helyébe az e rendelet mellékletében található mennyiségi korlátozások lépnek.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, [...]-án/-én.

a Tanács részéről

az elnök

MELLÉKLET

Az V. mellékletben a Vietnám esetén 2004-re meghatározott közösségi mennyiségi korlátozások helyébe a következők lépnek:

>TABELPOSITION>

A VII. mellékletben a Vietnám esetén a passzív feldolgozási műveletek keretein belül re-importált termékeknél 2004-re meghatározott közösségi mennyiségi korlátozások helyébe a következők lépnek:

>TABELPOSITION>